pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมเจ้าท่า ชี้แจงโครงการก่อสร้างเขื่อนกันทราย และคลื่นร่องน้ำบ้านกรูด อำเภอบางสะพาน จังหวัดประจวบคีรีขันธ์
วันพุธที่ 16 สิงหาคม 2566
กรมเจ้าท่า ชี้แจงโครงการก่อสร้างเขื่อนกันทราย และคลื่นร่องน้ําบ้านกรูด อําเภอบางสะพาน จังหวัดประจวบคีรีขันธ์
...
ตามที่มีประชาชนร้องเรียนเรื่องความตื้นเขินของร่องน้ําบ้านกรูดผ่านสื่อไทยรัฐ ออนไลน์ ว่า “วันที่ 14 สิงหาคม 2566 ผู้สื่อข่าวเดินทางไปยังบ้านปากคลอง หมู่ 2 ตําบลธงชัย อําเภอบางสะพาน จังหวัดประจวบคีรีขันธ์ หลังจากที่ นายสุชาติ นุ่มศรี ประธานกลุ่มประมงบ้านกรูด และชาวประมงกลุ่มประมงพื้นบ้าน บ้านกรูด ร้องเรียนปัญหาผ่านสื่อฯ เนื่องจากได้รับความเดือดร้อนจากกรณีผู้รับเหมาก่อสร้างเขื่อนกันทรายและคลื่นร่องน้ําบ้านกรูด ได้หยุดการก่อสร้างตั้งแต่ปีที่แล้ว ส่งผลกระทบให้เกิดตะกอนทรายมาทับถมบริเวณปากคลองที่เชื่อมต่อกับทะเล ทําให้เรือประมงไม่สามารถนําเรือเข้าออกได้ โดยเฉพาะอย่างยิ่งในช่วงน้ําลด หลังจากเคยร้องเรียนผ่านสํานักงานเจ้าท่าภูมิภาคสาขาประจวบคีรีขันธ์ ตั้งแต่ต้นปีที่ผ่านมา ก็ยังไม่ได้รับ
การแก้ไขปัญหา”กรมเจ้าท่าขอเรียนชี้แจงว่า กรมเจ้าท่าอยู่ระหว่างการดําเนินโครงการก่อสร้างเขื่อนกันทราย และคลื่นร่องน้ําบ้านกรูด อําเภอบางสะพาน จังหวัดประจวบคีรีขันธ์ ตามสัญญาเลขที่ 129/2563/ พย. ลงวันที่ 30 ธันวาคม 2563 กําหนดแล้วเสร็จภายในวันที่ 23 มิถุนายน 2565 วงเงินค่าก่อสร้าง 109,860,000 บาท โดยบริษัท วัฒนาธร จํากัด เป็นผู้รับจ้างก่อสร้าง เนื้องานตามสัญญา ประกอบด้วย การก่อสร้างเขื่อนเรียงหินกันทรายและคลื่นด้านทิศตะวันออกความยาว 235 เมตร ด้านทิศตะวันตกความยาว 325 เมตร กําแพงหินทิ้งป้องกันตลิ่งความยาว 160 เมตร ท่าเทียบเรือ 1 ท่า ความยาวหน้าท่า 95 เมตร ขุดลอกร่องน้ําทางเรือเดิน ความยาว 1,075 เมตร กว้าง 20 เมตร ลึก 4.00 เมตรจากระดับน้ําทะเลปานกลาง (หรือ 2.50 เมตร ต่ําจากระดับน้ําลงต่ําสุด) ติดตั้งเครื่องหมายช่วยการเดินเรือ และงานเสริมทรายชายหาดบ้านกรูดระยะทางประมาณ 1,350 เมตร
สาเหตุความล่าช้าของการดําเนินการก่อสร้าง สืบเนื่องมาจากปัญหาสภาพพื้นที่ชายฝั่งและตลิ่งในร่องน้ําเปลี่ยนแปลงไป ประกอบกับประชาชนได้ร้องขอให้กรมเจ้าท่าปรับแนวเขื่อนกันทรายและคลื่นด้านทิศตะวันออกให้มีมุมเปิดกว้างขึ้นอีกประมาณ 10 เมตร กรมเจ้าท่าจึงจําเป็นจะต้องดําเนินการแก้ไขปรับปรุงรูปแบบให้สอดคล้องกับสภาพพื้นที่ที่เปลี่ยนแปลงไปและเพื่อตอบสนองความต้องการใช้งานร่องน้ําของชาวประมง ให้เกิดความสะดวกปลอดภัย ซึ่งปัจจุบันกรมเจ้าท่าได้อนุมัติรูปแบบแก้ไขของานก่อสร้างเขื่อนกันทรายและคลื่นพร้อมองค์ประกอบอื่น เรียบร้อยแล้ว ปัจจุบันอยู่ระหว่างการจัดทําร่างบันทึกข้อตกลงแก้ไขเปลี่ยนแปลงสัญญา และพร้อมจะให้ผู้รับจ้างเริ่มดําเนินงานก่อสร้างต่อจนแล้วเสร็จได้ ตั้งแต่เดือนกันยายน 2566 เป็นต้นไป อย่างไรก็ดีสําหรับปัญหาร่องน้ําตื้นเขิน ที่ทําให้ชาวประมงสัญจรเข้าออกร่องน้ําไม่สะดวกนั้น กรมเจ้าท่าจะดําเนินงานขุดลอกตลอดร่องน้ําและหน้าท่าเรือ ตามเนื้องานภายในสัญญาเพื่อแก้ไขปัญหาในระยะยาว สําหรับการแก้ไขปัญหาในระยะเร่งด่วน กรมเจ้าท่าได้ร่วมกับผู้รับจ้างดําเนินงานขุดลอกร่องน้ํา เพื่อให้ชาวประมงสามารถใช้ร่องน้ําได้ โดยด่วน
รัฐบาลไทย-ข่าวทำเนียบรัฐบาล-ธ.ก.ส. เตือน ! ระวังมิจฉาชีพปลอมสลิปโอนเงิน พร้อมแนะวิธีการเช็ค e-Slip
วันพุธที่ 16 สิงหาคม 2566
16/08/2566
ธ.ก.ส. เตือน ! ระวังมิจฉาชีพปลอมสลิปโอนเงิน พร้อมแนะวิธีการเช็ค e-Slip
ธ.ก.ส. เตือน! ระวังมิจฉาชีพปลอมแปลงสลิปโอนเงินโดยใช้รูปแบบ e-Slip หลอกลวงชําระค่าสินค้าและบริการ แนะตรวจสอบ e-Slip แบบง่ายๆ เพียงสังเกตสลิปที่ได้จากแอปพลิเคชัน A-Mobile Plus หรือ ธ.ก.ส. A-Mobile ต้องมี mini QR code ในสลิปที่สามารถสแกนตรวจสอบรายการโอน
ธ.ก.ส. เตือน ! ระวังมิจฉาชีพปลอมแปลงสลิปโอนเงินโดยใช้รูปแบบ e-Slip ของธนาคารหลอกลวงชําระค่าสินค้าและบริการ แนะวิธีการตรวจสอบ e-Slip แบบง่าย ๆ เพียงสังเกตสลิปที่ได้จากแอปพลิเคชัน A-Mobile Plus หรือ ธ.ก.ส. A-Mobile ต้องมี mini QR code ในสลิปที่สามารถสแกนตรวจสอบรายการโอนเงินเพื่อเช็คชื่อบัญชีผู้โอนเงินบนหน้าสลิป ซึ่งผู้โอนต้องไม่เป็นชื่อนิติบุคคล ชี้ข้อควรคํานึงต้องอย่าลืมตรวจสอบรายการเงินเข้าบัญชีและยอดเงินจริงจากแอปพลิเคชัน Mobile banking กรณีพบความเสี่ยงจากมิจฉาชีพ ติดต่อ BAAC ศูนย์รับแจ้งเหตุภัยทางการเงินจากมิจฉาชีพ Call Center : 02 555 0555 กด *3 ได้ตลอด 24 ชม.
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้ มีกลุ่มผู้ไม่หวังดีปลอมแปลงหลักฐานการโอนเงิน (e-Slip) โดยใช้รูปแบบสลิป (Template) ของธนาคารในการหลอกลวงผู้อื่นในการชําระค่าสินค้า-บริการ ทําให้เกิดความเสียหายกับผู้ประสบเหตุการณ์ ธ.ก.ส. จึงขอให้เกษตรกรลูกค้าและประชาชนทั่วไปโปรดระมัดระวังและอย่าหลงเชื่อบริษัทหรือบุคคลที่มีพฤติการณ์ดังกล่าว ทั้งนี้ ธ.ก.ส. ขอแนะนําวิธีการตรวจสอบหลักฐานโอนเงินที่สามารถทําด้วยตนเองได้ง่าย ๆ ดังนี้ 1) สลิปการโอนเงินที่ออกจากแอปพลิเคชัน A-Mobile Plus หรือ ธ.ก.ส. A-Mobile ต้องมี mini QR Code ที่สามารถตรวจสอบโดยใช้แอปพลิเคชัน Mobile Banking ของธนาคารใดก็ได้ สแกนที่ mini QR Code ซึ่งถ้าเป็นสลิปที่มีการโอนเงินเกิดขึ้นจริงจะมีข้อมูลการทํารายการโอนเงิน 2) ชื่อผู้โอนเงินบนหน้าสลิปจะต้องไม่เป็นชื่อนิติบุคคล เนื่องจากนิติบุคคลไม่สามารถสมัครใช้บริการแอปพลิเคชัน A-Mobile Plus หรือ ธ.ก.ส. A-Mobile ได้ 3) ผู้รับโอนเงินต้องตรวจสอบรายการผ่านแอปพลิเคชัน A-Mobile Plus หรือ ธ.ก.ส. A-Mobile ด้วยว่ามียอดเงินโอนเข้าบัญชีจริงหรือไม่ โดยสมัครบริการ BAAC Connect เพื่อรับข้อมูลการเดินบัญชีแบบเรียลไทม์ผ่านทาง Line Official Account @baacfamily
ธ.ก.ส. ขอย้ําเตือนให้ลูกค้าทุกท่าน เพิ่มความระมัดระวังมากยิ่งขึ้นในการติดต่อหรือทําธุรกรรมออนไลน์ เนื่องด้วยปัจจุบันมิจฉาชีพมีรูปแบบการหลอกลวงที่หลากหลาย ดังนั้น หากไม่แน่ใจโปรดติดต่อโดยตรงที่ธนาคาร หรือสอบถามรายละเอียดเพิ่มเติมได้ที่ BAAC ศูนย์รับแจ้งเหตุภัยทางการเงินจากมิจฉาชีพ Call Center : 02 555 0555 กด *3 ได้ตลอด 24 ชม. และสามารถติดตามข้อมูลและข่าวสารด้านผลิตภัณฑ์และบริการผ่านช่องทางการสื่อสารหลักของธนาคาร ได้แก่ เว็บไซต์ www.baac.or.th Facebook Page “ธกส BAAC Thailand” และ LINE Official Account : @baacfamily
รัฐบาลไทย-ข่าวทำเนียบรัฐบาล-Double track railways to open for public service this year
วันพุธที่ 16 สิงหาคม 2566
Double track railways to open for public service this year
Double track railways to open for public service this year
August 14, 2023, Deputy Government Spokesperson Rachada Dhanadirek disclosed the progress of five double-track railway projects implemented during the Government of Prime Minister and Defense Minister Gen. Prayut Chan-o-cha that these projects are about to complete and set to open for service from September 2023 onward.
The five double-track railway projects are: 1) Northern route: Lop Buri – Pak Nam Pho, for a distance of 145 km; 2) Northeastern route: Map Kabao – Thanon Jira Junction, for a distance of 132 km; 3) Southern route: Nakhon Pathom – Chumphon, for the distance of 421 km (Nakhon Pathom – Hua Hin and Hua Hin – Prachuab Kirikhan); 4) Northern route: Denchai – Chiang Rai – Chiang Khong; and 5) Northeastern route: Ban Phai – Mukdaharn – Nakhon Phanom.
Construction of the first 3 routes has commenced since early 2018. They are expected to be opened for service in 2023-2024. The first route has seen 80% progress, while 7 stations of the second route (section Saraburi – Nakhon Ratchasima) have already been in service, and the double track for section Bandai Ma – Khlong Khanan Chit is set to open this September. Khao Tao – Prachuab Kirikhan section of the Southern route is also up and running, whereas the Bang Saphan Noi (Prachuab Kirikhan) – Chumphon section is expected to open for service toward the end of this year. The 4th and 5th projects are now in progress.
All these projects, once completed, would greatly contribute to national competitiveness through trade and logistics connectivity, both domestically and internationally. They will cover a total distance of 700 km and would increase railroad capacity, allowing more frequent services, and cutting down on travel time by at least one hour. The 2nd phase of the double-track rail project has also been planned. Should it be pushed forward, the double-track railroad will serve over 50 provinces, covering over 3,000 km by the year 2029. Trains in operation will be doubled in number, while the speed of freight trains will increase from 29 to 60 km per hour, and passenger trains, from 50 km to 100-120 km per hour.
รัฐบาลไทย-ข่าวทำเนียบรัฐบาล-ผู้ตรวจฯ ภาสกร ลงพื้นที่การประกอบกิจการเหมืองแร่ จ.สงขลา เน้นย้ำการประกอบกิจการที่เป็นมิตรต่อสิ่งแวดล้อม การเพิ่มประสิทธิภาพการกำกับดูแลและส่งเสริมการประกอบกิจการเหมืองแร่
วันพุธที่ 16 สิงหาคม 2566
16/08/2566
ผู้ตรวจฯ ภาสกร ลงพื้นที่การประกอบกิจการเหมืองแร่ จ.สงขลา เน้นย้ําการประกอบกิจการที่เป็นมิตรต่อสิ่งแวดล้อม การเพิ่มประสิทธิภาพการกํากับดูแลและส่งเสริมการประกอบกิจการเหมืองแร่
ผู้ตรวจฯ ภาสกร ลงพื้นที่การประกอบกิจการเหมืองแร่ จ.สงขลา เน้นย้ําการประกอบกิจการที่เป็นมิตรต่อสิ่งแวดล้อม การเพิ่มประสิทธิภาพการกํากับดูแลและส่งเสริมการประกอบกิจการเหมืองแร่ ตามแนวอุตสาหกรรมวิถีใหม่
วันที่ 12-13 สิงหาคม 2566 นายภาสกร ชัยรัตน์ ผู้ตรวจราชการกระทรวงอุตสาหกรรม พร้อมด้วย นางจันทร์จิรา บางเสน อุตสาหกรรมจังหวัดสงขลา (อสจ.สงขลา) และเจ้าหน้าที่สํานักงานอุตสาหกรรมจังหวัดสงขลา (สอจ.สงขลา) ลงพื้นที่การประกอบกิจการเหมืองแร่ในอําเภอจะนะ จังหวัดสงขลา เพื่อตรวจติดตามผลการดําเนินโครงการเพิ่มประสิทธิภาพการกํากับ ดูแลและส่งเสริมการประกอบเหมืองแร่ ตามแนวอุตสาหกรรมวิถีใหม่ “เหมืองแร่ดี คู่ชุมชน” รวมทั้งรับฟังข้อเสนอและปัญหาอุปสรรคในการประกอบกิจการ โดยผู้ประกอบการได้นําเสนอแผนการนํารถไฟฟ้ามาใช้ เพื่อให้การประกอบกิจการเหมืองแร่เป็นมิตรต่อสิ่งแวดล้อมมากยิ่งขึ้น ขณะนี้อยู่ในขั้นตอนหารือกับการไฟฟ้าเพื่อดําเนินการขอติดตั้งแท่นชาร์จ การดําเนินการลดผลกระทบจากการขนส่งแร่ออกจากพื้นที่ และการปรับปรุงซ่อมแซมเส้นทางให้กับชุมชน โดยมีทั้งที่ดําเนินการโดยเหมือง และการสนับสนุนการซ่อมแซมเส้นทางสาธารณะในพื้นที่ ทั้งนี้ ผู้ตรวจฯ ภาสกรได้เน้นย้ําให้ผู้ประกอบการให้ความสําคัญในการดูแลและจัดการด้านสิ่งแวดล้อม แนะนําผู้ประกอบการดําเนินการสอดคล้องกับนโยบายกระทรวงอุตสาหกรรม MIND 4 มิติ เพื่อให้ชุมชนในพื้นที่มีความเป็นอยู่ที่ดีขึ้นต่อไป
รัฐบาลไทย-ข่าวทำเนียบรัฐบาล-อนุมัติผ่อนผันใช้ “พื้นที่ลุ่มน้ำชั้นที่ 1 เอ” จ.เชียงราย สร้างอุโมงค์ทางวิ่งรถไฟสายเด่นชัย-เชียงราย-เชียงของ
วันพุธที่ 16 สิงหาคม 2566
อนุมัติผ่อนผันใช้ “พื้นที่ลุ่มน้ําชั้นที่ 1 เอ” จ.เชียงราย สร้างอุโมงค์ทางวิ่งรถไฟสายเด่นชัย-เชียงราย-เชียงของ
.....
ที่ประชุม ครม. (15 ส.ค. 66) อนุมัติผ่อนผันการใช้ “พื้นที่ลุ่มน้ําชั้นที่ 1 เอ” เพื่อดําเนินโครงการก่อสร้างทางรถไฟสายเด่นชัย–เชียงราย-เชียงของ (ทางรถไฟสายใหม่ระยะเร่งด่วน) ของการรถไฟแห่งประเทศไทย เนื่องจากมีงาน “ก่อสร้างอุโมงค์” ทางวิ่งรถไฟที่มีส่วนพาดผ่านลุ่มน้ําชั้นที่ 1
.
สําหรับพื้นที่ที่ได้รับการอนุมัตินั้น เป็น “ลุ่มน้ําชั้นที่ 1 เอ” ในพื้นที่ลุ่มน้ําโขงเหนือ บริเวณ ต.โชคชัย อ.ดอยหลวง และ ต.ห้วยซ้อ อ.เชียงของ จ.เชียงราย รวมระยะทาง 2,376 เมตร (คิดเป็นพื้นที่รวม 52 ไร่ 2 งาน 57 ตารางวา) ซึ่งผ่านการประเมินผลกระทบสิ่งแวดล้อม (รายงาน EIA) แล้ว
.
โดยโครงการรถไฟสายเด่นชัย-เชียงราย-เชียงของ เป็นการก่อสร้างทางรถไฟสายใหม่ในพื้นที่ จ.แพร่ จ.ลําปาง จ.พะเยา และ จ.เชียงราย ระยะทางประมาณ 323.10 กิโลเมตร
.
มีกรอบวงเงินลงทุน 85,345 ล้านบาท มีระยะเวลาการก่อสร้างตั้งแต่ 15 ก.พ. 65 ถึง 14 ม.ค. 71 และคาดว่าจะเปิดให้บริการได้ในปี 71
.
ทั้งนี้ ครม. ได้มอบหมายให้หน่วยงานเจ้าของโครงการ ดําเนินตามมติ ครม. วันที่ 9 ส.ค. 2565 กรณีการดําเนินโครงการใด ๆ ของหน่วยงานของรัฐที่มีความจําเป็นต้องเข้าใช้ประโยชน์ในพื้นที่ป่า ต้องดําเนินการ “ปลูกป่าทดแทน” เพื่อการอนุรักษ์ หรือรักษาสภาพแวดล้อมของพื้นที่ดังกล่าวอย่างเคร่งครัด
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ทยอยให้บริการเพิ่มปีนี้! โครงการรถไฟทางคู่ระยะเร่งด่วน เหนือ-อีสาน-ใต้
วันพุธที่ 16 สิงหาคม 2566
ทยอยให้บริการเพิ่มปีนี้! โครงการรถไฟทางคู่ระยะเร่งด่วน เหนือ-อีสาน-ใต้
.....
อัปเดตความคืบหน้าโครงการรถไฟทางคู่ 5 เส้นทาง เตรียมความพร้อมก่อนทยอยเปิดให้บริการแก่ประชาชน คาดว่าสามารถเปิดใช้บริการได้ในปี 66-67 :
.
• เส้นทางสายเหนือ ช่วงลพบุรี-ปากน้ําโพ ระยะทาง 145 กิโลเมตร มีความคืบหน้าประมาณ 80%
• เส้นทางสู่ตะวันออกเฉียงเหนือช่วงมาบกะเบา-ชุมทางถนนจิระ ระยะทาง 132 กิโลเมตร
- เปิดใช้งานสถานีใหม่ 7 แห่งแล้ว
- มีแผนจะเปิดเดินรถทางคู่ ช่วงบันไดม้า-คลองขนานจิตร ประมาณ ก.ย. 66
• เส้นทางสายใต้ ช่วงนครปฐม-ชุมพร ระยะทาง 421 กิโลเมตร (ช่วงนครปฐม-หัวหิน ช่วงหัวหิน-ประจวบคีรีขันธ์ และช่วงประจวบคีรีขันธ์-ชุมพร)
- ช่วงเขาเต่า-ประจวบคีรีขันธ์ “เปิดใช้ทางคู่แล้ว”
- เตรียมเปิดให้บริการช่วง “บางสะพานน้อย (ประจวบฯ)-ชุมพร” ในปลายปี 66
.
นอกจากนี้ ยังมีโครงการก่อสร้างทางรถไฟสายใหม่ 2 โครงการที่อยู่ระหว่างดําเนินการ ขณะนี้มีแผนก่อสร้างอยู่ระหว่างดําเนินการ 4 สัญญา:
• ช่วงเด่นชัย-เชียงราย-เชียงของ
• ช่วงบ้านไผ่-มุกดาหาร-นครพนม
.
หากเส้นทางรถไฟทางคู่ระยะเร่งด่วน 5 เส้นทางเสร็จสมบูรณ์ จะครอบคลุมระยะทาง 700 กม. ประโยชน์ที่จะได้รับ:
• เพิ่มขีดความสามารถในการขนส่งผู้โดยสาร และการขนส่งสินค้าทางรางของประเทศ
• เพิ่มความเร็วในการเดินรถ
• ลดเวลาในการเดินทางลงเฉลี่ยอย่างน้อย 1 ชม.
อ่านเพิ่มเติม คลิก >>https://www.thaigov.go.th/news/contents/details/71268
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-PM to observe progress of train tunnel construction for double-track rail projects in Saraburi province
วันพุธที่ 16 สิงหาคม 2566
16/08/2566
PM to observe progress of train tunnel construction for double-track rail projects in Saraburi province
PM to observe progress of train tunnel construction for double-track rail projects in Saraburi province
August 16, 2023, Deputy Government Spokesperson Traisuree Taisaranakul disclosed that Prime Minister and Defense Minister Gen. Prayut Chan-o-cha is scheduled to take a field visit to Saraburi province on August 17, 2023. His delegation for this visit includes Deputy Prime Minister and Minister of Public Health Anutin Charnvirakul, Minister of Interior Gen. Anupong Paojinda, Minister of Labor Suchart Chomklin, Minister Attached to Prime Minister’s Office Thanakorn Wangboonkongchana, Deputy Minister of Transport Athirat Ratanaset (as acting Minister of Transport), and Prime Minister’s Secretary General Pirapan Salirathavibhaga. The Prime Minister’s schedule is as follows:
At 0845hrs, the Prime Minister will follow up on the construction progress of the 1st train tunnel (Pha Sadet Tunnel) of the double-track railway, route Map Kabao (Saraburi) - Thanon Chira Junction (Nakhon Ratchasima), at Hin Lap Station construction site in Muak Lek district. He will be briefed by State Railway of Thailand (SRT)’s Governor Nirut Maneephan on the overall progress of Map Kabao - Thanon Chira Junction double-track railway construction, and will, then, leave for the site of Muak Lek Tunnel in Muak Lek subdistrict, Muak Lek district, to monitor the construction progress of the 1st section of Thai-Chinese Bangkok - Nong Khai high-speed railway project (Bangkok – Nakhon Ratchasima). The Prime Minister will visit Navaminda Kasatriyadhiraj Royal Air Force Academy in Mitraphap subdistrict before returning to Bangkok later in the day.
The Northeastern double-track railway route, Map Kabao (Saraburi) - Thanon Chira Junction (Nakhon Ratchasima), consists of 3 tunnels, namely, 1) Pha Sadet Tunnel, situating between Map Kabao Station, Pha Sadet Station, and Hin Lap Station (Saraburi province). It is a double tunnel and single track. Once completed, Pha Sadet Tunnel will be the longest train tunnel in Thailand with 5.20 kilometers long. The construction progress is 98.13%, and is expected to open for service this year; 2) the second tunnel is situated between Hin Lap Station and the Muak Lek Station; and 3) the third tunnel is between Khlong Khanan Chit Station (Nakhon Ratchasima’s Pak Chong district) and Khlong Phai Station (Nakhon Ratchasima’s Si Khew district).
The Thai-Chinese Bangkok - Nong Khai high-speed railway project has two tunnels: 1) Muak Lek Tunnel in Saraburi, situated between Pha Sadet Station and Hin Lap Station. It is a 3.465-km single tunnel and double track. Construction progress is 39.6%; and 2) Khlong Phai Tunnel in Nakhon Ratchasima, situated between Chan Teuk Station and Khlong Phai Station. It is a 4.10-km single tunnel and double track. Construction progress is 31.12%.
รัฐบาลไทย-ข่าวทำเนียบรัฐบาล-​รัฐบาลเชิญชวนเกษตรกรขึ้นทะเบียนและปรับปรุงทะเบียนเกษตรกรด้วยตนเอง ผ่านเว็บไซต์ efarmer.doae.go.th เพื่อไม่เสียสิทธิประโยชน์และการให้ความช่วยเหลือของภาครัฐ
วันพุธที่ 16 สิงหาคม 2566
16/08/2566
​รัฐบาลเชิญชวนเกษตรกรขึ้นทะเบียนและปรับปรุงทะเบียนเกษตรกรด้วยตนเอง ผ่านเว็บไซต์ efarmer.doae.go.th เพื่อไม่เสียสิทธิประโยชน์และการให้ความช่วยเหลือของภาครัฐ
​รัฐบาลเชิญชวนเกษตรกรขึ้นทะเบียนและปรับปรุงทะเบียนเกษตรกรด้วยตนเอง ผ่านเว็บไซต์ efarmer.doae.go.th เพื่อไม่เสียสิทธิประโยชน์และการให้ความช่วยเหลือของภาครัฐ
วันที่ 16 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลเชิญชวนเกษตรกรขึ้นทะเบียนและปรับปรุงทะเบียนเกษตรกรด้วยตนเองผ่านระบบออนไลน์ e-Form ทางเว็บไซต์ efarmer.doae.go.th โดยทําการลงทะเบียนและกรอกข้อมูลที่สําคัญต่าง ๆ จากนั้น รอการตรวจสอบข้อมูลจากเจ้าหน้าที่ประมาณ 5 วันทําการ จึงจะสามารถดําเนินการการขึ้นทะเบียนและปรับปรุงทะเบียนเกษตรกรได้ รวมถึงสามารถปรับปรุงทะเบียนเกษตรกรผ่านแอปพลิเคชัน Farmbook ได้ทั้งระบบ iOS และ Android
นางสาวรัชดา กล่าวว่า ในปี 2566 กรมส่งเสริมการเกษตรได้ดําเนินการเพิ่มช่องทางการขึ้นทะเบียนและปรับปรุงทะเบียนเกษตรกรผ่านระบบออนไลน์ด้วยเครื่องมือ e-Form เพื่อเป็นการอํานวยความสะดวกให้แก่เกษตรกร และตอบโจทย์ในการใช้เทคโนโลยีดิจิทัลเพื่อสนับสนุนในการปฏิบัติงาน ทําให้ในปัจจุบันเกษตรกรทุกรายที่เพาะปลูกหรือประกอบกิจกรรมทางการเกษตร เช่น ปลูกข้าว ปลูกผัก ปลูกผลไม้ ปลูกพืชแบบสวนผสม ทํานาเกลือสมุทร และเพาะเลี้ยงแมลงเศรษฐกิจ สามารถขึ้นทะเบียนและปรับปรุงทะเบียนเกษตรกรได้ 2 ทาง คือ แจ้งกับเจ้าหน้าที่ และดําเนินการด้วยตนเองผ่านระบบออนไลน์ สําหรับผู้ที่ขึ้นทะเบียนและปรับปรุงทะเบียนเกษตรกรกับเจ้าหน้าที่ ต้องยื่นแบบ ทบก.01 พร้อมด้วยบัตรประชาชนตัวจริง และสําเนาหลักฐานถือครองที่ดิน ณ สํานักงานเกษตรอําเภอที่ตั้งแปลงปลูกหรือจุดนัดหมายที่สํานักงานเกษตรอําเภอนั้น ๆ กําหนด หรือผ่านผู้นําชุมชนหรือตัวแทนอาสาสมัครเกษตรหมู่บ้าน (อกม.) ทั้งนี้ เกษตรกรสามารถแจ้งขึ้นทะเบียนเกษตรกรได้เมื่อทําการเพาะปลูกแล้ว 15 วัน หากเป็นไม้ผลหรือไม้ยืนต้น ให้แจ้งขึ้นทะเบียนเกษตรกรได้เมื่อทําการเพาะปลูกแล้ว 30 วัน และปรับปรุงข้อมูลทุกปีให้เป็นปัจจุบัน สําหรับเกษตรกรรายย่อยที่มีเนื้อที่การเพาะปลูกขั้นต่ําแต่ละชนิดไม่เป็นไปตามเกณฑ์ที่กําหนด สามารถขึ้นทะเบียนเกษตรกรได้ โดยเกษตรกรต้องยืนยันว่ามีรายได้ที่คาดว่าจะได้รับจากการประกอบการเกษตรตามที่แจ้งขึ้นทะเบียนดังกล่าวในรอบปีเพาะปลูกนั้น ๆ เกิน 8,000 บาท ขึ้นไป
“ทะเบียนเกษตรกร คือ ข้อมูลของครัวเรือนผู้ประกอบการเกษตรที่แสดงถึงสถานภาพและการประกอบอาชีพการเกษตรของครัวเรือน วัตถุประสงค์ในการขึ้นทะเบียนเกษตรกรเพื่อจัดทําข้อมูลการเกษตรให้ถูกต้องตรงตามความเป็นจริง และเป็นข้อมูลเอกภาพให้หน่วยงานที่เกี่ยวข้องใช้ประโยชน์ร่วมกันได้ ในการนําไปใช้วางแผนพัฒนาการเกษตร กําหนดนโยบาย การจัดการด้านการผลิต การตลาด การส่งเสริม สนับสนุน และให้ความช่วยเหลือแก่เกษตรกรได้อย่างมีประสิทธิภาพตรงเป้าหมาย โดยผู้ที่ได้ขึ้นทะเบียนเกษตรกรไว้แล้ว จะได้รับความสะดวกในการใช้สิทธิขอรับการสนับสนุน ช่วยเหลือ หรือรับบริการต่าง ๆ จากภาครัฐ” นางสาวรัชดา ย้ํา
รัฐบาลไทย-ข่าวทำเนียบรัฐบาล-​ผู้ตรวจฯ ภาสกร นำทีมลงพื้นที่ตรวจเยี่ยมและติดตามผลการดำเนินการเพิ่มประสิทธิภาพการกำกับดูแล และส่งเสริมการประกอบกิจการเหมืองแร่ ตามแนวอุตสาหกรรมวิถีใหม่ “เหมืองแร่ดี คู่ชุมชน”
วันพุธที่ 16 สิงหาคม 2566
16/08/2566
​ผู้ตรวจฯ ภาสกร นําทีมลงพื้นที่ตรวจเยี่ยมและติดตามผลการดําเนินการเพิ่มประสิทธิภาพการกํากับดูแล และส่งเสริมการประกอบกิจการเหมืองแร่ ตามแนวอุตสาหกรรมวิถีใหม่ “เหมืองแร่ดี คู่ชุมชน”
​ผู้ตรวจฯ ภาสกร นําทีมลงพื้นที่ตรวจเยี่ยมและติดตามผลการดําเนินการเพิ่มประสิทธิภาพการกํากับดูแลและส่งเสริมการประกอบกิจการเหมืองแร่ ตามแนวอุตสาหกรรมวิถีใหม่ “เหมืองแร่ดี คู่ชุมชน” จังหวัดพัทลุง
วันที่ 11-12 สิงหาคม 2566 นายภาสกร ชัยรัตน์ ผู้ตรวจราชการกระทรวงอุตสาหกรรม ลงพื้นที่ตรวจราชการกรณีปกติ รอบที่ 2 ประจําปีงบประมาณ พ.ศ. 2566 โดยมีนางดวงธิดา จันทร์พุ่ม อุตสาหกรรมจังหวัดพัทลุง พร้อมด้วยหัวหน้ากลุ่มงานและเจ้าหน้าที่สํานักงานอุตสาหกรรมจังหวัดพัทลุง (สอจ.พัทลุง) เข้าร่วมประชุม ณ ห้องประชุมชั้น 2 สํานักงานอุตสาหกรรมจังหวัดพัทลุง ทั้งนี้ ผู้ตรวจฯ ภาสกร ได้ชี้แจงนโยบายและแผนการตรวจราชการและเน้นย้ําให้เจ้าหน้าที่ทุกคนดําเนินงานตามนโยบาย MIND ทั้ง 4 มิติ และเน้นย้ําให้ สอจ.พัทลุง กํากับดูแลโรงงานในเขตพื้นที่ให้รายงานข้อมูลต่อกระทรวงอุตสาหกรรม (อก.) ผ่านขั้นตอนระบบการลงทะเบียนลูกค้า อก. (i-Industry) และระบบการรายงานข้อมูลกลาง (i-SingleForm) พร้อมทั้งรับฟังการรายงานผลการปฏิบัติงานของ สอจ.พัทลุง ซึ่งได้ดําเนินการให้เป็นไปตามเป้าหมายที่กําหนด
นอกจากนี้ ผู้ตรวจฯ ภาสกร และคณะ เข้าตรวจเยี่ยมห้างหุ้นส่วน กฤษณ์ศิลาพร หมู่ที่ 5 ตําบลพนมวังก์ อําเภอควนขนุน จังหวัดพัทลุง ซึ่งประกอบกิจการ โม่ บดและย่อยหิน เพื่ออุตสาหกรรมก่อสร้างชนิดหินปูน ในนามโรงโม่หินกฤษณ์ศิลาพร โดยห้างหุ้นส่วนฯ ได้นํานโยบาย MIND ของกระทรวงอุตสาหกรรม มายึดเป็นแนวปฏิบัติในการประกอบธุรกิจ โดยการประกอบกิจการไม่ให้เกิดผลกระทบต่อชุมชน มีการป้องกันปัญหาด้านต่างๆ ที่จะส่งผลกระทบต่อชุมชน ไม่ว่าการปลูกต้นไม้บริเวณรอบเหมือง การใช้น้ําในกระบวนผลิตเพื่อลดฝุ่น ทําถนนลาดยางในการขนส่งแร่ออกจากพื้นที่ และมีการราดน้ําป้องกันฝุ่น ทั้งนี้ ผู้ตรวจฯ ภาสกร ได้เน้นย้ําให้ดําเนินธุรกิจมุ่งเน้นรักษาสิ่งแวดล้อมใช้ระบบกําจัดมลพิษอย่างมีประสิทธิภาพตามกฎหมาย เน้นการใช้ทรัพยากรอย่างคุ้มค่าให้เกิดประโยชน์สูงสุด พร้อมดูแลช่วยเหลือสังคมชุมชนโดยรอบ สนับสนุนและมีส่วนร่วมกับชุมชนพื้นที่รอบเหมืองในด้านคุณภาพชีวิตให้สามารถอยู่ร่วมกันได้อย่างเกื้อกูลกันและยั่งยืน พร้อมทั้งให้ สอจ.พัทลุง ร่วมส่งเสริมชุมชนรอบเหมืองอุตสาหกรรมให้มีอาชีพเสริมเพิ่มรายได้ให้แก่ชุมชนอย่างยั่งยืนต่อไป
รัฐบาลไทย-ข่าวทำเนียบรัฐบาล-ศูนย์การแพทย์เขาหลัก เตรียมเพิ่มหน่วยทันตกรรม-ท่องเที่ยวเชิงสุขภาพ หนุนเศรษฐกิจประเทศ
วันพุธที่ 16 สิงหาคม 2566
ศูนย์การแพทย์เขาหลัก เตรียมเพิ่มหน่วยทันตกรรม-ท่องเที่ยวเชิงสุขภาพ หนุนเศรษฐกิจประเทศ
ปลัดกระทรวงสาธารณสุข ติดตามการดําเนินงานศูนย์การแพทย์เขาหลัก จังหวัดพังงา พบแนวโน้มผู้เข้ารับบริการเพิ่มมากขึ้น จากนักท่องเที่ยวที่เดินทางเข้ามาหลังโควิด 19 คลี่คลาย เตรียมเพิ่มหน่วยทันตกรรมพรีเมียมและบริการกลุ่มท่องเที่ยวเชิงสุขภาพ
ปลัดกระทรวงสาธารณสุข ติดตามการดําเนินงานศูนย์การแพทย์เขาหลัก จังหวัดพังงา พบแนวโน้มผู้เข้ารับบริการเพิ่มมากขึ้น จากนักท่องเที่ยวที่เดินทางเข้ามาหลังโควิด 19 คลี่คลาย เตรียมเพิ่มหน่วยทันตกรรมพรีเมียมและบริการกลุ่มท่องเที่ยวเชิงสุขภาพ ช่วยสร้างรายได้ ขับเคลื่อนเศรษฐกิจประเทศ
นายแพทย์โอภาส การย์กวินพงศ์ เปิดเผยภายหลังติดตามการดําเนินงานศูนย์การแพทย์เขาหลัก (Andaman Hub Medical Center) จังหวัดพังงา ว่า จังหวัดพังงา เป็นหนึ่งใน 5 จังหวัดพื้นที่พิเศษนําร่องด้านการท่องเที่ยวทางทะเลและพื้นที่เกาะ จึงมีการจัดตั้งศูนย์การแพทย์เขาหลัก ตั้งแต่เดือนมกราคม 2561 ซึ่งเป็นศูนย์ตอบโต้ภาวะฉุกเฉินทางทะเล ที่มีศักยภาพครอบคลุมบริการการแพทย์จากเหตุทางทะเลและบริการวินิจฉัยโรคขั้นสูง
มีระบบการนําส่งผู้ป่วย/ ผู้บาดเจ็บไปยังโรงพยาบาลที่มีศักยภาพในการรักษาอย่างทันเหตุการณ์ เพื่อเสริมศักยภาพและสร้างความมั่นใจด้านการท่องเที่ยวของประเทศ โดยปัจจุบันให้บริการ 5 งานหลัก คือ 1.อุบัติเหตุฉุกเฉิน 2.รังสีวิทยา ให้บริการรังสีวินิจฉัยเบื้องต้น CT Scan 3.ตรวจโรคทั่วไป ทั้งโรคไม่ติดต่อและตรวจสุขภาพเบื้องต้น 4.ศูนย์รับแจ้งเหตุสั่งการและปฏิบัติการด้านการแพทย์ทางทะเลระดับจังหวัด 5.ส่งต่อผู้ประสบอุบัติภัยทางทะเล พื้นที่เกาะ และชายฝั่ง โดยประสานกับหน่วยงานที่เกี่ยวข้อง ได้แก่ อุทยานแห่งชาติหมู่เกาะสิมิลัน ป้องกันและบรรเทาสาธารณภัย เทศบาลตําบลคึกคัก ทัพเรือภาค 3 ฐานทัพเรือพังงา และตํารวจ
นายแพทย์โอภาสกล่าวต่อว่า ตั้งแต่ปี 2565 เป็นต้นมา พบว่าจํานวนผู้รับบริการเพิ่มขึ้นต่อเนื่อง โดยเฉพาะในช่วงฤดูกาลท่องเที่ยวเดือนพฤศจิกายน – เมษายน เนื่องจากสถานการณ์โควิด 19 คลี่คลาย และนักท่องเที่ยวเดินทางเข้ามามากขึ้น โดยข้อมูลจากกระทรวงการท่องเที่ยวและกีฬา ตั้งแต่วันที่ 1 มกราคม- 30 มิถุนายน 2566 มีนักท่องเที่ยวเดินทางเข้ามาจังหวัดพังงากว่า 1.4 ล้านคน สร้างรายได้ให้กับประเทศถึง 6,337.26 ล้านบาท ศูนย์การแพทย์เขาหลักจึงมีแผนที่จะพัฒนาหน่วยบริการทันตกรรมระดับพรีเมียม (Dental Premium Clinic) และขยายบริการไปยังกลุ่มท่องเที่ยวเชิงสุขภาพ (Health Tourism) เพื่อสร้างรายได้เพิ่มขึ้น ช่วยขับเคลื่อนเศรษฐกิจประเทศ
ด้านนายแพทย์ชวนนท์ อิ่มอาบ นายแพทย์สาธารณสุขจังหวัดพังงา กล่าวเพิ่มเติมว่า ตั้งแต่ปีงบประมาณ 2564 ถึง 11 สิงหาคม 2566 ศูนย์การแพทย์เขาหลักให้บริการผู้ป่วยรวม 53,803 คน เป็นคนไทย 38,271 คน ต่างชาติ 15,532 คน กลุ่มโรค/อาการที่พบมาก ได้แก่ ไข้ ไข้หวัด กระเพาะอาหารและลําไส้เล็กอักเสบ เวียนศีรษะ ส่วนผู้ป่วยวิกฤติและผู้ป่วยอาการรุนแรง มีปีละประมาณ 600 ราย
************************************************** 16 สิงหาคม 2566
รัฐบาลไทย-ข่าวทำเนียบรัฐบาล-นายกฯ มอบโอวาททัพนักกีฬา ก่อนเข้าร่วมการแข่งขันกีฬาเอเชี่ยนเกมส์ ครั้งที่ 19 ณ นครหางโจว สาธารณรัฐประชาชนจีน ขอให้ทำหน้าที่ให้ดีที่สุด มีน้ำใจนักกีฬา รู้แพ้ รู้ชนะ สร้างมิตรภาพ
วันพุธที่ 16 สิงหาคม 2566
16/08/2566
นายกฯ มอบโอวาททัพนักกีฬา ก่อนเข้าร่วมการแข่งขันกีฬาเอเชี่ยนเกมส์ ครั้งที่ 19 ณ นครหางโจว สาธารณรัฐประชาชนจีน ขอให้ทําหน้าที่ให้ดีที่สุด มีน้ําใจนักกีฬา รู้แพ้ รู้ชนะ สร้างมิตรภาพ
นายกฯ มอบโอวาททัพนักกีฬา ก่อนเข้าร่วมการแข่งขันกีฬาเอเชี่ยนเกมส์ ครั้งที่ 19 ณ นครหางโจว สาธารณรัฐประชาชนจีน ขอให้ทําหน้าที่ให้ดีที่สุด มีน้ําใจนักกีฬา รู้แพ้ รู้ชนะ สร้างมิตรภาพระหว่างกัน นําพาชื่อเสียงมาสู่ประเทศ
วันนี้ (16 สิงหาคม 2566) เวลา 14.00 น. ณ ตึกสันติไมตรี (หลังนอก) ทําเนียบรัฐบาล นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา พร้อมด้วย นายก้องศักด ยอดมณี ผู้ว่าการการกีฬาแห่งประเทศไทย พลเอก วิชญ์ เทพหัสดิน ณ อยุธยา เลขาธิการคณะกรรมการโอลิมปิคแห่งประเทศไทย ในพระบรมราชูปถัมภ์ นําคณะนักกีฬาทีมชาติไทย ผู้ฝึกสอน และเจ้าหน้าที่ กว่า 200 คน ที่จะเข้าร่วมการแข่งขันกีฬาเอเชี่ยนเกมส์ ครั้งที่ 19 ณ นครหางโจว สาธารณรัฐประชาชนจีน ระหว่างวันที่ 23 กันยายน – 8 ตุลาคม 2566 เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อรับโอวาทเป็นขวัญกําลังใจก่อนเข้าร่วมการแข่งขันกีฬาเอเชี่ยนเกมส์ ครั้งที่ 19 นางสาวรัชดา ธนาดิเรก รองโฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวรู้สึกยินดีที่ได้มาพบปะและต้อนรับคณะนักกีฬา ผู้ฝึกสอน และเจ้าหน้าที่ทุกคน ที่จะเดินทางไปเข้าร่วมการแข่งขันกีฬาเอเชี่ยนเกมส์ ครั้งที่ 19 ณ นครหางโจว สาธารณรัฐประชาชนจีน พร้อมกล่าวแสดงความยินดีกับนักกีฬาไทยที่เป็นตัวแทนประเทศไทยไปร่วมการแข่งขันกีฬาเอเชี่ยนเกมส์ในครั้งนี้ ซึ่งได้แสดงถึงความสามารถด้านกีฬาให้เป็นที่รู้จักแก่นานาประเทศ ในนามของรัฐบาลขอส่งแรงเชียร์แรงใจให้กับนักกีฬาทุกคน ขอให้ทําหน้าที่ของตนให้ดีที่สุด มุ่งมั่นอย่างเต็มความสามารถ มีน้ําใจนักกีฬา เคารพและปฏิบัติตามกฎ กติกา มารยาท รู้จักแพ้ รู้จักชนะ พร้อมกับขอให้ใช้การแข่งขันกีฬาเป็นการเชื่อมสัมพันธไมตรีและสร้างมิตรภาพระหว่างกัน นําพาชื่อเสียงมาสู่ประเทศ ซึ่งมิตรภาพจะทําให้การแข่งขันเป็นไปอย่างราบรื่นและประทับอยู่ในความทรงจําของทุกคน
นายกรัฐมนตรียังกล่าวขอบคุณคณะกรรมการโอลิมปิคแห่งประเทศไทย ในพระบรมราชูปถัมภ์ การกีฬาแห่งประเทศไทย รวมทั้งผู้สนับสนุนทัพนักกีฬาไทยในทุก ๆ ด้าน ทั้งภาครัฐ ภาคเอกชน ตลอดจนผู้ฝึกสอนและเจ้าหน้าที่ที่เกี่ยวข้อง ที่เป็นกําลังสําคัญในการขับเคลื่อนพัฒนาวงการกีฬาไทย และพัฒนาขีดความสามารถของนักกีฬาทีมชาติไทยตลอดมา
จากนั้น นายกรัฐมนตรีรับมอบของที่ระลึกจากนายธนา ไชยประสิทธิ์ หัวหน้าคณะนักกีฬาไทย พร้อมถ่ายภาพร่วมคณะนักกีฬา ผู้ฝึกสอนและเจ้าหน้าที่ และเดินทักทายนักกีฬาอย่างเป็นกันเองสําหรับการเข้าร่วมการแข่งขันกีฬาเอเชี่ยนเกมส์ ครั้งที่ 19 นี้ รัฐบาลได้อนุมัติเงินสนับสนุนการไปแข่งขันเป็นจํานวนรวม 1,283 ล้านบาท โดยมีนักกีฬาเข้าร่วมการแข่งขัน จํานวน 40 ชนิดกีฬา จํานวนนักกีฬา 940 คน เป็นนักกีฬาชาย 509 คน นักกีฬาหญิง 431 คน และเจ้าหน้าที่ที่เกี่ยวข้อง ประกอบด้วยเจ้าหน้าที่ประจําทีมกีฬา 269 คน ผู้ตัดสิน 20 คน ทีมแพทย์ 25 คน หัวหน้าคณะ รองหัวหน้านักกีฬา และเจ้าหน้าที่ประจํากองอํานวยการ 16 คน รวมเป็นนักคณะนักกีฬาและเจ้าหน้าที่ทั้งสิ้น 1,275 คน โดยคณะนักกีฬาและเจ้าหน้าที่ทุกคนยืนยันจะปฏิบัติหน้าที่ของตนอย่างเต็มความสามารถเพื่อนําเกียรติยศ ชื่อเสียงมามอบให้แก่ประเทศชาติและประชาชนชาวไทย
รัฐบาลไทย-ข่าวทำเนียบรัฐบาล-กรมทางหลวง ขยาย 4 ช่องจราจร ทล.101 สายอำเภอร้องกวาง - น่าน ตอน บ้านห้วยแก๊ต - บ้านห้วยน้ำอุ่น แล้วเสร็จ เพิ่มศักยภาพการคมนาคมขนส่งและส่งเสริมการท่องเที่ยวภาคเหนือ
วันพุธที่ 16 สิงหาคม 2566
กรมทางหลวง ขยาย 4 ช่องจราจร ทล.101 สายอําเภอร้องกวาง - น่าน ตอน บ้านห้วยแก๊ต - บ้านห้วยน้ําอุ่น แล้วเสร็จ เพิ่มศักยภาพการคมนาคมขนส่งและส่งเสริมการท่องเที่ยวภาคเหนือ
....
กรมทางหลวง (ทล.) กระทรวงคมนาคม โดยสํานักก่อสร้างทางที่ 1 ดําเนินโครงการก่อสร้างทางหลวงหมายเลข 101 สายอําเภอร้องกวาง - น่าน ตอน บ้านห้วยแก๊ต - บ้านห้วยน้ําอุ่น รวมระยะทาง 16.15 กิโลเมตร แล้วเสร็จ เพิ่มประสิทธิภาพการคมนาคมขนส่ง ส่งเสริมการขยายตัวทางเศรษฐกิจและสนับสนุนการท่องเที่ยวในภาคเหนือ
โครงการดังกล่าวเป็นส่วนหนึ่งของทางหลวงหมายเลข 101 เชื่อมระหว่างจังหวัดแพร่และน่าน ลักษณะถนนบางช่วงเป็นภูเขาที่ลาดชันสูงคดและโค้ง ทําให้เกิดอุบัติเหตุบ่อยครั้งประกอบกับมีปริมาณการจราจรเพิ่มขึ้นอย่างต่อเนื่อง ดังนั้น เพื่อให้ประชาชนได้รับความสะดวกความปลอดภัยในการเดินทางและรองรับปริมาณการจราจร ตลอดจนการขยายตัวทางเศรษฐกิจพื้นที่ภาคเหนือไปสู่ภูมิภาคและประเทศเพื่อนบ้าน โดยเฉพาะ ภาคการขนส่งและการท่องเที่ยวเชิงวัฒนธรรมและธรรมชาติ ทล. จึงดําเนินโครงการก่อสร้างทางหลวงสายดังกล่าวระหว่าง กม. ที่ 300+049 ในพื้นที่อําเภอร้องกวาง จังหวัดแพร่ ถึง กม. ที่ 316+199 อําเภอเวียงสา จังหวัดน่านโดยขยายถนนจากเดิม 2 ช่องจราจรเป็นมาตรฐานทางชั้นพิเศษขนาด 4 ช่องจราจร (ไปกลับข้างละ 2 ช่องจราจร) ผิวทางเป็นแอสฟัลท์ติกคอนกรีต ช่องจราจรกว้างช่องละ 3.50 เมตร ไหล่ทางชนิดเดียวกับผิวทางกว้าง 2.50 เมตร มีเกาะกลางแบบยก (Raised Median) สลับกับเกาะกลางแบบแบริเออร์คอนกรีต ก่อสร้างสะพานคอนกรีตข้ามคลอง 4 แห่ง ศาลาทางหลวงบริเวณสองข้างทาง และสะพานลอยคนเดินข้ามเพื่ออํานวยความสะดวกให้กับประชาชน พร้อมติดตั้งไฟฟ้าแสงสว่างตลอดสายทาง อุปกรณ์อํานวยความปลอดภัยต่าง ๆ ตามมาตรฐาน ทล. วงเงิน 1,093.90 ล้านบาท
ทั้งนี้ โครงการดังกล่าวจะช่วยยกระดับความปลอดภัยด้านการจราจรบนโครงข่ายคมนาคมในพื้นที่ภาคเหนือ ส่งเสริมการท่องเที่ยวและกระจายความเจริญทางด้านเศรษฐกิจในภูมิภาค เพิ่มประสิทธิภาพการให้บริการในภาคการขนส่งพืชผลทางการเกษตรสู่ตลาดและแหล่งรับซื้อให้รวดเร็วยิ่งขึ้นเป็นการลดต้นทุนการผลิต รองรับการขยายเส้นทางหลวงที่เชื่อมต่อประเทศเพื่อนบ้านสร้างศักยภาพการแข่งขันและการพัฒนาด้านการเดินทางที่สะดวกปลอดภัยของประเทศ
รัฐบาลไทย-ข่าวทำเนียบรัฐบาล-รองปลัดเกษตรฯ เป็น​ประธาน​การประชุม​หารือกรอบแนวทางการขับเคลื่อน​ตัวชี้วัดตามมาตรการปรับปรุงประสิทธิภาพในการปฏิบัติราชการ ของกระทรวงเกษตรและสหกรณ์ ประจำปีงบประมาณ​ พ.ศ. 2567
วันพุธที่ 16 สิงหาคม 2566
รองปลัดเกษตรฯ เป็น​ประธาน​การประชุม​หารือกรอบแนวทางการขับเคลื่อน​ตัวชี้วัดตามมาตรการปรับปรุงประสิทธิภาพในการปฏิบัติราชการ ของกระทรวงเกษตรและสหกรณ์ ประจําปีงบประมาณ​ พ.ศ. 2567
รองปลัดกระทรวงเกษตรและสหกรณ์ เป็น​ประธาน​การประชุม​หารือกรอบแนวทางการขับเคลื่อน​ตัวชี้วัดตามมาตรการปรับปรุงประสิทธิภาพในการปฏิบัติราชการ ของกระทรวงเกษตรและสหกรณ์ ประจําปีงบประมาณ​ พ.ศ. 2567
เมื่อวันอังคาร​ที่ 15 สิงหาคม​ 2566 นายพีร​พันธ์​ คอทอง​ รองปลัดกระทรวงเกษตรและสหกรณ์ เป็น​ประธาน​การประชุมคณะทํางานกลั่นกรองการกํากับการประเมินผลการปฏิบัติราชการของส่วนราชการในกระทรวงเกษตรและสหกรณ์ ครั้งที่ 2/2566 โดยมี รองหัวหน้า​ส่วนราชการ​ในสังกัดกระทรวง​เกษตรและ​สหกรณ์​ พร้อมด้วย เจ้าหน้าที่ผู้​เกี่ยวข้อง​ เข้าร่วมการประชุม โดยมีสํานัก​พัฒนา​ระบบ​บริหาร​ สป.กษ. ในฐานะฝ่ายเลขานุการ​
ทั้งนี้ เพื่อพิจารณาข้อมูล​รายละเอียดกรอบการประเมิน​และการจัดทําตัวชี้วัดตามมาตรการปรับปรุงประสิทธิภาพในการปฏิบัติราชการ ประจําปีงบประมาณ พ.ศ. 2567 ของกระทรวงเกษตรและสหกรณ์ ในแนวทาง​ในการบูรณาการ​ขับเคลื่อนงานและการกําหนดตัวชี้วัดที่สําคัญ​ในปีงบประมาณ​ พ.ศ. 2567 เพื่อการพัฒนา​และขับ​เคลื่อนงานในภาพรวม​ของกระทรวงฯ ที่สอดคล้องและตอบโจทย์กับ​เป้าหมายการพัฒนา​ของยุทธศาสตร์ โดยจะนําข้อมูลสรุปเสนอ​ให้คณะกรรมการกํากับการประเมินผลการปฏิบัติราชการของส่วนราชการในกระทรวงเกษตรและสหกรณ์พิจารณา​ต่อไป
รัฐบาลไทย-ข่าวทำเนียบรัฐบาล-เตือน! ไม่รับสายเบอร์ที่ขึ้นต้น +697 +698 ลดเสี่ยงจากการถูกหลอกโอนเงิน
วันพุธที่ 16 สิงหาคม 2566
เตือน! ไม่รับสายเบอร์ที่ขึ้นต้น +697 +698 ลดเสี่ยงจากการถูกหลอกโอนเงิน
.....
กระทรวงดิจิทัลเพื่อเศรษฐกิจและสังคม (ดีอีเอส) แจ้งเตือนไปยังประชาชนว่า “ไม่ต้องรับสายโทรศัพท์” จากหมายเลขโทรศัพท์ “ที่ไม่คุ้นเคย” และหมายเลขโทรศัพท์ที่ขึ้นต้นด้วย +697 +698 ไม่ว่ากรณีใด ๆ โดยเด็ดขาด
.
สําหรับข้อสังเกต/แนวทางป้องกัน:
• เบอร์ที่มีเครื่องหมาย +697 +698 นําหน้า ให้สงสัยไว้ก่อน
• กรณีรับสาย “สังเกตความผิดปกติ” ของปลายสายได้จากคําถาม เช่น การถามชื่อ และข้อมูลส่วนตัวโดยตรง เป็นต้น
• หากสนทนาทาง Video call “ให้มีสติ” คอยสังเกต “ปากกับเสียงตรงกันหรือไม่”
• หากมิจฉาชีพ “ข่มขู่ว่ากระทําผิด” และต้องไปแจ้งความหรือติดต่อเจ้าหน้าที่ ให้นัดหมายไปพบเจ้าหน้าที่เพื่อแจ้งความ สอบปากคํา ชี้แจง หรือยื่นพยานเอกสารพยานวัตถุ ณ สถานที่ราชการ “ด้วยตนเอง”
• หากมิจฉาชีพ “ส่งเอกสารมาข่มขู่” ให้ตรวจสอบจากเจ้าหน้าที่และหน่วยงานที่ออกเอกสารนั้น ๆ โดยตรง หรือโทรหาตํารวจท้องที่:
- โทร. 191
- โทร. 1441
- โทร. 081-866-3000
• เข้าพบพนักงานสอบสวนท้องที่เกิดเหตุ
.
อ่านเพิ่มเติม คลิก >>https://www.thaigov.go.th/news/contents/details/71260
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดเกษตรฯ ตรวจเยี่ยมกรมวิชาการเกษตร เน้นใช้เทคโนโลยีทดแทนการทำงาน เพื่อให้เกิดประสิทธิภาพและความรวดเร็วมากยิ่งขึ้น
วันอังคารที่ 15 สิงหาคม 2566
ปลัดเกษตรฯ ตรวจเยี่ยมกรมวิชาการเกษตร เน้นใช้เทคโนโลยีทดแทนการทํางาน เพื่อให้เกิดประสิทธิภาพและความรวดเร็วมากยิ่งขึ้น
ปลัดเกษตรฯ ตรวจเยี่ยมกรมวิชาการเกษตร เน้นใช้เทคโนโลยีทดแทนการทํางาน เพื่อให้เกิดประสิทธิภาพและความรวดเร็วมากยิ่งขึ้น
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานการประชุมตรวจเยี่ยมติดตาม
การดําเนินงานของกรมวิชาการเกษตรและหารือข้อราชการ โดยมีนายระพีภัทร์ จันทรศรีวงศ์ อธิบดีกรมวิชาการเกษตร ผู้บริหารและเจ้าหน้าที่ที่เกี่ยวข้องให้การต้อนรับ ณ ห้องประชุมสํานักงานอธิบดี ชั้น 2 อาคารฝึกอบรมด้านมาตรฐานการผลิตพืช กรมวิชาการเกษตร ว่า การประชุมตรวจเยี่ยมกรมวิชาการเกษตรในวันนี้ ได้มอบแนวทางการดําเนินงานโดยเน้นให้นําเทคโนโลยีดิจิทัลมาใช้ทดแทนระบบการทํางานแบบเดิม โดยเฉพาะการให้บริการแก่ประชาชน ในการอนุมัติ อนุญาต การออกใบรับรองมาตรฐานต่าง ๆ ฯลฯ ให้มีระยะเวลาดําเนินการสั้นลง ลดขั้นตอน อํานวยความสะดวกแก่ประชาชนมากยิ่งขึ้น เพื่อเตรียมความพร้อมในการส่งออกผลผลิตทางการเกษตรสําหรับการเปิดตลาดใหม่ ๆ เพิ่ม ในส่วนของบุคลากร ขอให้บุคลากรในหน่วยงานเป็น “นักปฏิบัติ” เพื่อช่วยเหลือพี่น้องเกษตรกร ช่วยให้เกิดการพัฒนาอย่างแท้จริง รวมทั้ง ได้มอบหมายให้มีการเผยแพร่ผลงานวิจัยที่เป็นประโยชน์สู่สาธารณะมากขึ้นอีกด้วย
สําหรับ กรมวิชาการเกษตร มีวิสัยทัศน์ “เป็นองค์กรที่เป็นเลิศด้านการวิจัยและพัฒนาด้านพืช เครื่องจักรกลการเกษตรและเป็นศูนย์กลางรับรองมาตรฐานสินค้าเกษตรด้านพืชในระดับสากล บนพื้นฐานการอนุรักษ์ทรัพยากรธรรมชาติและสิ่งแวดล้อม ภายใต้สมดุลวัฒนธรรมองค์กร ภายในปี พ.ศ. 2570” มีผลการดําเนินงานสําคัญในปีที่ผ่านมา 4 ด้าน ประกอบด้วย 1) ด้านการวิจัยและพัฒนา อาทิ การรับรองพันธุ์พืชใหม่ งานวิจัยด้าน BCG เกษตร-อาหารสร้างมูลค่าเพิ่ม (ปี 2564 –2566) งานวิจัย เทคโนโลยี และนวัตกรรมเพื่อนําไปสู่การลดการใช้สารเคมี (ปี 2564 –2566) เป็นต้น 2) ด้านการตรวจสอบรับรองมาตรฐาน อาทิ การควบคุมคุณภาพผลผลิตทุเรียน (ทุเรียนอ่อน) การควบคุมคุณภาพทุเรียนส่งออกตามมาตรการ Zero Covid และ งานบริการตรวจรับรองมาตรฐานสินค้าพืช เป็นต้น 3) ด้านการกํากับและดูแลตามกฎหมาย กรมวิชาการเกษตรรับผิดชอบ พ.ร.บ. 6 ฉบับ โดยมีการดําเนินการตามกฎหมายและการปรับปรุงกฎหมาย การอบรมพ่นวัตถุอันตรายทางการเกษตรด้วยอากาศยาน เป็นต้น และ 4) ด้านการถ่ายทอดเทคโนโลยี ดําเนินการถ่ายทอดองค์ความรู้จากงานวิจัย อาทิ โครงการขับเคลื่อนผลงานวิจัยสู่การใช้ประโยชน์ โครงการศูนย์เรียนรู้การเพิ่มประสิทธิภาพการผลิตสินค้าเกษตร ไปสู่กลุ่มเป้าหมายแล้ว 16,133 ราย
รัฐบาลไทย-ข่าวทำเนียบรัฐบาล-Draft joint statement of 29th APEC SME Ministerial Meeting approved by cabinet
วันพุธที่ 16 สิงหาคม 2566
Draft joint statement of 29th APEC SME Ministerial Meeting approved by cabinet
Draft joint statement of 29th APEC SME Ministerial Meeting approved by cabinet
August 15, 2023, Deputy Government Spokesperson Rachada Dhanadirek disclosed that the cabinet has made approval to the draft joint statement of the 29th APEC SME Ministerial Meeting, as proposed by Office of SMEs Promotion (OSMEP).
The joint statement will be endorsed at the 29th APEC SME Ministerial Meeting, to be carried out in Seattle, U.S., on August 21, 2023, under the theme: “Creating a Resilient and Sustainable Future for All”. Gist of the statement is as follows:
1. Promoting an open, dynamic, resilient, and peaceful Asia-Pacific community for the prosperity of people of current and next generations, and continuing to support women-owned MSMEs to increase economic opportunities
2. Affirming APEC Ministers’ commitment to support MSMEs in leveraging digital technology and getting access to global value chain, and in transitioning into the BCG Economic Model through policy implementation and technical cooperation. Promoting economic engagement of MSMEs, women, and others with untapped economic potential at both local, regional, and global levels
3. Promoting resilient and sustainable capacity building of the MSMEs through connecting them with global supply chain and value chain, applying technology in enhancing trade competitiveness, supporting transition into the BCG Economic Model, promoting transparent and ethical business operation, and enhancing economic potential of those who lack opportunities, such as women, people with disabilities, and those from remote and rural communities.
รัฐบาลไทย-ข่าวทำเนียบรัฐบาล-กรมเจ้าท่า ฝึกอบรมหลักสูตรปฏิบัติการทางเรือของเจ้าหน้าที่กองบังคับการตำรวจน้ำ
วันพุธที่ 16 สิงหาคม 2566
กรมเจ้าท่า ฝึกอบรมหลักสูตรปฏิบัติการทางเรือของเจ้าหน้าที่กองบังคับการตํารวจน้ํา
...
กรมเจ้าท่า ฝึกอบรมหลักสูตรปฏิบัติการทางเรือของเจ้าหน้าที่กองบังคับการตํารวจน้ํา
วันที่ 15 สิงหาคม 2566 สํานักงานเจ้าท่าภูมิภาคสาขาสมุทรปราการ ร่วมกับศูนย์ฝึกพาณิชยนาวี ได้ให้การสนับสนุนวิทยากร เพื่อทําการฝึกอบรมหลักสูตรปฏิบัติการทางเรือของเจ้าหน้าที่กองบังคับการตํารวจน้ํา ณ ห้องประชุมกองบังคับการตํารวจน้ํา อ.เมือง จ.สมุทรปราการ
ทั้งนี้ วิทยากรฯ ได้ให้ความรู้เกี่ยวกับกฎหมายการเดินเรือ การสอบประกาศนียบัตรนายท้ายเรือฯ คนใช้เครื่องจักรยนต์ฯ เพื่อให้ผู้เข้าอบรมดังกล่าวฯ ได้รับความรู้ ความเข้าใจและทักษะต่างๆ ตลอดจนเข้าใจในข้อกฎหมาย เพื่อให้เกิดความปลอดภัยและสามารถนําความรู้ที่ได้จากการอบรมไปประยุกต์ใช้กับการปฏิบัติงานได้อย่างมีประสิทธิภาพ
รัฐบาลไทย-ข่าวทำเนียบรัฐบาล-ปลัดฯ ณัฐพล มอบหมายผู้ตรวจฯ ภาสกร เข้าร่วมงานเทศกาลงานออกแบบปักษ์ใต้ 2566 ณ จังหวัดสงขลา
วันพุธที่ 16 สิงหาคม 2566
16/08/2566
ปลัดฯ ณัฐพล มอบหมายผู้ตรวจฯ ภาสกร เข้าร่วมงานเทศกาลงานออกแบบปักษ์ใต้ 2566 ณ จังหวัดสงขลา
ปลัดฯ ณัฐพล มอบหมายผู้ตรวจฯ ภาสกร เข้าร่วมงานเทศกาลงานออกแบบปักษ์ใต้ 2566 ณ จังหวัดสงขลา
วันที่ 12 สิงหาคม 2566 นายภาสกร ชัยรัตน์ ผู้ตรวจราชการกระทรวงอุตสาหกรรม ได้รับมอบหมายจากปลัดกระทรวงอุตสาหกรรมให้เข้าร่วมในพิธีเปิด “เทศกาลงานออกแบบปักษ์ใต้ 2566” หรือ “Pakk Taii Design Week 2023” ณ จังหวัดสงขลา โดยมี ดร.อรรชกา สีบุญเรือง ประธานกรรมการสํานักงานส่งเสริมเศรษฐกิจสร้างสรรค์ พร้อมด้วย ดร. ชาคริต พิชญางกูร ผู้อํานวยการสํานักงานส่งเสริมเศรษฐกิจสร้างสรรค์ (องค์การมหาชน) นายวันชัย ปริญญาศิริ นายกเทศมนตรีนครสงขลา ร่วมเปิดงานเทศกาลฯ ซึ่งการจัดงานดังกล่าวเพื่อมุ่งเน้นการขับเคลื่อนต้นทุนทางวัฒนธรรม ควบคู่กับการใช้ความคิดสร้างสรรค์ เพื่อสร้างมูลค่าทางเศรษฐกิจ ผ่านพื้นที่ สินค้า และบริการ ใน 3 พื้นที่หลักของจังหวัดสงขลา ตรัง และปัตตานี จัดขึ้นระหว่างวันที่ 12 - 20 สิงหาคม 2566 ภายใต้ธีม “The Next Spring หลบเริน แล้วผลิบาน” ส่งเสริมให้มีการจุดประกายไอเดีย เปิดรับไลฟ์สไตล์สร้างสรรค์ ร่วมสัมผัส "ปักษ์ใต้" ที่กําลังผลิบานต้อนรับสําหรับนักท่องเที่ยวชาวไทยและต่างประเทศ ณ เทศบาลนครสงขลา
รัฐบาลไทย-ข่าวทำเนียบรัฐบาล-นายกรัฐมนตรี ตรวจโครงข่ายคมนาคมระบบราง จ.สระบุรี
วันจันทร์ที่ 28 สิงหาคม 2566
นายกรัฐมนตรี ตรวจโครงข่ายคมนาคมระบบราง จ.สระบุรี
วันพฤหัสบดีที่ 17 สิงหาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ จันทร์โอชา นายกรัฐมนตรี ตรวจเยี่ยมโครงการก่อสร้างรถไฟทางคู่ช่วงมาบกะเบา –ชุมทางถนนจิระ ณ สถานีรถไฟหินลับ อ.มวกเหล็ก จ.สระบุรี ในวันนี้(17ส.ค.66) โดยโครงการนี้มีระยะทาง135 กม. เริ่มต้นที่สถานีมาบกะเบา อ.แก่งคอย จ.สระบุรี สิ้นสุดที่สถานีชุมทางถนนจิระ อ.เมือง จ.นครราชสีมา รวม 20 สถานี เป็น 1 ใน 5โครงการพัฒนารถไฟทางคู่ระยะเร่งด่วนอยู่ในส่วนของเส้นทางรถไฟสายตะวันออกเฉียงเหนือกรุงเทพฯ –หนองคาย ซึ่งจะเชื่อมกับเส้นทางสายตะวันออกท่าเรือแหลมฉบัง-แก่งคอยรองรับการขยายตัวของเศรษฐกิจการค้าเชื่อมโยงภูมิภาคซึ่งหากโครงการแล้วเสร็จจะเป็นทางเลือกให้ประชาชน ช่วยลดระยะเวลาลดต้นทุนในการเดินทางและขนส่งสินค้า
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เห็นชอบร่างกฎกระทรวงควบคุมอาคารเพิ่มความปลอดภัยแก่ประชาชน
วันจันทร์ที่ 28 สิงหาคม 2566
เห็นชอบร่างกฎกระทรวงควบคุมอาคารเพิ่มความปลอดภัยแก่ประชาชน
วันพุธที่ 16 สิงหาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี เห็นชอบร่างกฎกระทรวง ซึ่งออกตามความใน พ.ร.บ.ควบคุมอาคาร พ.ศ.2522
เพื่อปรับปรุงข้อกําหนดบางประการด้านระบบความปลอดภัยเกี่ยวกับอัคคีภัย เช่น ระบบสัญญาณตรวจจับ
สัญญาณแจ้งเตือน เพิ่มเติมเรื่องการอุดปิดล้อมช่องท่อและช่องว่างระหว่างท่อที่ผ่านพื้นหรือผนัง
และกําหนดให้มีการกั้นแยกบางส่วนของอาคารโดยมีอัตราการทนไฟไม่น้อยกว่า 1
ชั่วโมงเพื่อป้องกันไม่ให้ควันไฟและไฟลุกลาม
รวมถึงกําหนดเกี่ยวกับแบบและจํานวนของห้องน้ําและห้องส้วมให้สอดคล้องกับลักษณะการใช้งานของอาคาร
แต่ละประเภทโดยการเดินทางสู่ห้องน้ําต้องไม่ผ่านพื้นที่ห้องครัวและไม่มีสิ่งกีดขวาง
เพื่อให้อาคารที่จะก่อสร้างขึ้นใหม่มีความเหมาะสมและปลอดภัยในการใช้งานตามมาตรฐานสากล
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เสริมแกร่งสมุนไพรไทย ใช้การวิจัยปูทาง ตั้งเป้ามูลค่าตลาด ทะลุแสนล้านบาท ภายในปี 70
วันจันทร์ที่ 28 สิงหาคม 2566
เสริมแกร่งสมุนไพรไทย ใช้การวิจัยปูทาง ตั้งเป้ามูลค่าตลาด ทะลุแสนล้านบาท ภายในปี 70
.....
ศูนย์วิจัยกสิกรไทย คาดการณ์ว่าธุรกิจเกี่ยวกับ Health and Wellness ที่นําสมุนไพรไปใช้เป็นวัตถุดิบ จะเติบโตด้วยอัตราเฉลี่ย 6.5% ต่อปี และถึง 16.6 หมื่นล้านเหรียญสหรัฐ ภายในปี 2573 ความได้เปรียบของไทยคือมีวัตถุดิบสมุนไพรกว่า 1,800 ชนิด ที่สามารถนําไปใช้ประโยชน์เชิงอุตสาหกรรมได้ และพร้อมผลักดันให้มีมูลค่าในตลาดโลก สําหรับการบริโภคในประเทศ ปี 2565 มีมูลค่า 5.2 หมื่นล้านบาท ตั้งเป้าหมายปี 2570 ให้ขนาดตลาดวัตถุดิบและผลิตภัณฑ์สมุนไพรไทยเพิ่มขึ้นถึงกว่า 1 แสนล้านบาท
.
เขตนวัตกรรมระเบียงเศรษฐกิจพิเศษภาคตะวันออก (EECi) ร่วมกับสํานักงานพัฒนาวิทยาศาสตร์และเทคโนโลยีแห่งชาติ นํางานวิจัยการพัฒนาการผลิตพืชสมุนไพร 5 ชนิด คือ บัวบก ขมิ้นชัน กระชายดํา ฟ้าทะลายโจร และกะเพรา มาเพิ่มเสถียรภาพและคุณภาพทางการผลิต พร้อมเชื่อมโยงผู้ประกอบการที่เกี่ยวข้อง เพื่อพัฒนาอุตสาหกรรมสมุนไพรด้วยงานวิจัยเกษตรสมัยใหม่ รวมถึงมีการผลักดันนโยบาย เช่น แผนปฏิบัติการด้านสมุนไพรแห่งชาติ เพื่อส่งเสริมความเชื่อมั่นในการใช้สมุนไพร เพิ่มขีดความสามารถในการแข่งขันในตลาดทั้งในและต่างประเทศอย่างต่อเนื่องและเป็นระบบ
.
ผู้ประกอบการสมุนไพร และผู้ประกอบการที่เกี่ยวข้อง สนใจพัฒนาสมุนไพรด้วยงานวิจัยด้านเกษตรสมัยใหม่ สอบถามเพิ่มเติมได้ที่ ฝ่ายพัฒนาธุรกิจเทคโนโลยีชีวภาพ โทร 0-2564-6700 ต่อ 3305
.
อ่านเพิ่มเติม คลิก >>https://www.thaigov.go.th/news/contents/details/71719
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. ขยายแล็บตรวจคัดกรอง 24 โรคหายากในเด็กแรกเกิด ฟรี! ลดความพิการ - เสียชีวิต
วันจันทร์ที่ 28 สิงหาคม 2566
สธ. ขยายแล็บตรวจคัดกรอง 24 โรคหายากในเด็กแรกเกิด ฟรี! ลดความพิการ - เสียชีวิต
.....
กระทรวงสาธารณสุข (สธ.) ขยายสิทธิประโยชน์ตรวจคัดกรองโรคพันธุกรรมเมตาบอลิก ด้วยเครื่อง Tandem Mass spectrometry ในทารกแรกเกิดไทยทุกคนให้ครอบคลุมทั่วทุกภูมิภาค เนื่องจากโรคพันธุกรรมเมตาบอลิก เป็นโรคหายาก เกิดจากยีนที่กําหนดเอนไซม์เพื่อการทํางานของเซลล์มีความบกพร่อง ส่งผลต่อสมองทําให้เด็กทารกแรกเกิดเจ็บป่วยรุนแรง สมองพิการ ปัญญาอ่อนไปจนถึงเสียชีวิต โดยทารกที่ป่วยมักพบประวัติพ่อแม่แต่งงานในเครือญาติ ชาวเขา ชาวเกาะ ดังนั้น การตรวจคัดกรองอย่างรวดเร็วภายใน 24-72 ชั่วโมงหลังคลอด จะทําให้การรักษามีประสิทธิภาพสูงขึ้น
.
ซึ่งเครื่อง Tandem Mass spectrometry เป็นเทคโนโลยีล่าสุดที่มีประสิทธิภาพสูง เนื่องจากในการตรวจ 1 ครั้ง เมื่อเด็กอายุครบ 48 ชั่วโมง จะสามารถตรวจคัดกรองโรคได้ถึง 40 โรค และเป็นโรคหายากถึง 24 โรค
.
เป้าหมายของการคัดกรองทารกแรกเกิดคือ “ตรวจเร็ว รู้เร็ว รักษาง่าย ผลการรักษาดี สติปัญญาดี” หากพบเด็กที่ผลการตรวจคัดกรองผิดปกติได้เร็ว จะสามารถติดตามเด็กให้กลับเข้ามารับการรักษาได้เร็ว ซึ่งจะช่วยลดการสูญเสียชีวิตจากโรคที่มีความรุนแรง เพื่อให้เด็กมีสุขภาพดีมี คุณภาพชีวิตที่ดี สติปัญญาดี อีกทั้งยังช่วยให้ประเทศลดค่าใช้จ่ายในการดูแลรักษาพยาบาลในแต่ละปีด้วย
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
เสริมแกร่งสมุนไพรไทย ใช้การวิจัยปูทาง ตั้งเป้ามูลค่าตลาด ทะลุแสนล้านบาท ภายในปี 70
เตรียมตําแหน่งงานรองรับ “ฤดูท่องเที่ยว High Season” สนใจสมัครงานที่ “ไทยมีงานทํา.doe.go.th”
เร่งเก็บกักน้ําช่วงปลายฤดูฝน รองรับปรากฏการณ์เอลนีโญ
หนุนชายไทยอายุ 45-75 ปี ตรวจคัดกรอง “มะเร็งต่อมลูกหมาก” พบได้เร็ว รักษาได้ทัน โอกาสหายสูง
เปิดรายงานสถานการณ์ส่งออกครึ่งแรก ปี 66
รัฐบาลไทย-ข่าวทำเนียบรัฐบาล-กรมการขนส่งทางบก แนะนำผู้ใช้รถหมั่นตรวจสอบความพร้อมของรถก่อนออกเดินทางช่วงหน้าฝน ย้ำเตือนเพิ่มความระมัดระวังในการขับขี่ขณะฝนตกและในพื้นที่น้ำท่วม
วันจันทร์ที่ 28 สิงหาคม 2566
กรมการขนส่งทางบก แนะนําผู้ใช้รถหมั่นตรวจสอบความพร้อมของรถก่อนออกเดินทางช่วงหน้าฝน ย้ําเตือนเพิ่มความระมัดระวังในการขับขี่ขณะฝนตกและในพื้นที่น้ําท่วม
...
กรมการขนส่งทางบก แนะนําผู้ใช้รถหมั่นตรวจสอบความพร้อมของรถก่อนออกเดินทางช่วงหน้าฝน ย้ําเตือนเพิ่มความระมัดระวังในการขับขี่ขณะฝนตกและในพื้นที่น้ําท่วม
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ช่วงเดือนสิงหาคมของทุกปีประเทศไทยจะเข้าสู่ช่วงฤดูฝนส่งผลทําให้มีฝนตกหนักและอาจเกิดน้ําท่วมสูงในหลายพื้นที่ การขับรถในสภาพถนนเปียกลื่นหรือมีน้ําท่วมขังทําให้ประสิทธิภาพในการ ทรงตัว และยึดเกาะถนนของรถลดลง รวมถึงทัศนวิสัยในการมองเห็นเส้นทางไม่ชัดเจน กรมการขนส่งทางบก (ขบ.)มีข้อแนะนําในการขับรถในช่วงหน้าฝน ดังนี้ ผู้ขับขี่ต้องใช้ความเร็วให้เหมาะสมกับทัศนวิสัยการมองเห็นและตามสภาพถนน และต้องหมั่นสังเกตสภาพถนนให้มากขึ้น เพราะเมื่อฝนตกหนักจะทําให้ถนนเปียกลื่นและอาจมีน้ําขังบนพื้นผิวจราจร หากขับรถด้วยความเร็วสูงเมื่อยางวิ่งบนน้ําที่ขังบนพื้นผิวจราจรอาจทําให้รถเกิดอาการเหินน้ําจนไม่สามารถควบคุมรถได้ เป็นสาเหตุให้เกิดอุบัติเหตุที่รุนแรงได้ การเปิดที่ปัดน้ําฝนให้ปรับระดับความเร็วตามปริมาณของฝนตก เว้นระยะห่างจากรถคันหน้ามากกว่าปกติเพื่อให้มีระยะเบรกมากขึ้น เปิดไฟหน้ารถทันทีเมื่อฝนตกหนัก เพื่อให้รถคันอื่นมองเห็นได้ชัดเจน หากมีความจําเป็นต้องขับขี่บริเวณที่น้ําท่วมขังให้สังเกตระดับความลึกจากรถคันหน้าหรือขอบทางเท้า สําหรับรถจักรยานยนต์หากฝนตกหนักควรหาที่จอดรถที่เหมาะสม และปลอดภัย รอจนฝนเบาลงก่อนจึงเดินทางต่อ กรณีที่เกิดเหตุฉุกเฉินรถเสีย ประสบอุบัติเหตุ จําเป็นต้องจอดข้างทาง พยายามเคลื่อนรถให้พ้นทางเดินรถถ้าจําเป็นต้องจอดในทางเดินรถควรจอดในลักษณะที่ไม่กีดขวางการจราจร จอดรถให้ชิดไหล่ทางมากที่สุดเปิดสัญญาณไฟฉุกเฉิน หรือเปิดไฟเหลืองกะพริบ เพื่อเตือนให้ผู้ขับขี่รถคันอื่นมองเห็นได้ชัดเจน
ทั้งนี้ ขบ. แนะนําให้ผู้ขับขี่หมั่นตรวจสอบความพร้อมของรถอย่างสม่ําเสมอ โดยเฉพาะที่ปัดน้ําฝน สภาพยางปัดน้ําฝนต้องสามารถรีดน้ําบนกระจกได้ดี เพื่อทัศนวิสัยในการมองเห็นที่ชัดเจนขณะขับรถในช่วงฝนตก สภาพยางรถต้องมีสภาพดี ไม่มีรอยฉีกขาด บวม ดอกยางต้องไม่สึกหรอหรือแข็งกระด้างมีความลึกพอที่จะสามารถยึดเกาะถนนและรีดน้ําได้เป็นอย่างดี รวมทั้งตรวจเช็กระบบเบรก ต้องสามารถหยุดรถได้ในระยะทางที่ปลอดภัย หากมีเสียงดังขณะเหยียบเบรก รถมีอาการปัด เหยียบแป้นเบรกไม่ลง หรือมีสัญลักษณ์ไฟระบบเบรกค้างบนหน้าปัด ควรนํารถเข้าตรวจเช็กระบบเบรกเพื่อความปลอดภัย และเช็กระบบไฟรถยนต์ โดยต้องมีแสงไฟส่องสว่างทุกดวงและสามารถให้แสงสัญญาณได้ จะช่วยเพิ่มความปลอดภัยในการเดินทาง และลดความเสี่ยงต่อการเกิดอุบัติเหตุทางถนนในช่วงฝนตก
รัฐบาลไทย-ข่าวทำเนียบรัฐบาล-เปิดรายงานสถานการณ์ส่งออกครึ่งแรก ปี 66
วันจันทร์ที่ 28 สิงหาคม 2566
เปิดรายงานสถานการณ์ส่งออกครึ่งแรก ปี 66
.....
กระทรวงพาณิชย์ (พณ.) รายงานสถานการณ์การส่งออกของไทยช่วงครึ่งแรกของปี 66 หดตัวลง 5.4% เนื่องจากภาวะเศรษฐกิจของประเทศคู่ค้าซบเซา การส่งออกเดือน มิ.ย.66 มีมูลค่าราว 848,927 ล้านบาท หดตัว 6.4% แต่ยังคงมีปัจจัยบวกจากค่าเงินบาทที่อ่อนค่าและกระแสความมั่นคงทางอาหารทําให้การส่งออกสินค้าบางรายการขยายตัว ซึ่งช่วยเพิ่มความสามารถในการแข่งขันของผู้ส่งออกได้ในระยะนี้
.
การส่งออกสินค้าที่ขยายตัว 2 ประเภทหลัก :
1. สินค้าภาคอุตสาหกรรม ขยายตัวสูงสุด 68.7% เช่น อุปกรณ์กึ่งตัวนํา ทรานซิสเตอร์ ไดโอด หม้อแปลงไฟฟ้า ส่วนประกอบ เครื่องประดับ (ไม่รวมทองคํา) เครื่องใช้สําหรับเดินทาง แผงวงจรไฟฟ้า รถยนต์ อุปกรณ์ และส่วนประกอบ
2. สินค้าภาคการเกษตร ขยายตัวสูงสุด 31.4% เช่น น้ําตาลทราย ผลไม้สด ไอศกรีม ไก่แช่แข็ง และเครื่องดื่ม
.
คาดว่า การส่งออกในช่วงครึ่งปีหลังมีแนวโน้มฟื้นตัวอย่างค่อยเป็นค่อยไป เนื่องจากปัจจัยสําคัญ ดังนี้
>> การเร่งเปิดตลาดศักยภาพเพื่อกระจายความเสี่ยงและลดผลกระทบจากการชะลอตัวของตลาดส่งออกหลัก
>> เงินบาทที่มีแนวโน้มอ่อนค่าต่อเนื่องซึ่งเป็นผลดีต่อผู้ประกอบการส่งออกสินค้าของไทย
>> ความกังวลต่อการขาดแคลนอาหารของทั่วโลกอาจผลักดันให้มูลค่าการส่งออกสินค้าเกษตรเพิ่มขึ้น
.
ทั้งนี้ เพื่อส่งเสริมการส่งออกของไทย ที่ผ่านมาได้มีการจัดกิจกรรมแสดงสินค้าและเจรจาธุรกิจทั้งในและต่างประเทศ รวมทั้งผลักดันการเปิดจุดผ่านแดนถาวรไทย-ประเทศเพื่อนบ้านให้กลับมาเปิดทําการปกติ เพื่ออํานวยความสะดวกทางด้านการขนส่งสินค้าและสร้างโอกาสให้ผู้ประกอบการไทยขยายตลาดไปยังประเทศเพื่อนบ้าน
.
อ่านเพิ่มเติม คลิก >>https://www.thaigov.go.th/news/contents/details/71598
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนสาย พบ.1005 อำเภอบ้านแหลม จังหวัดเพชรบุรี เสร็จสมบูรณ์
วันจันทร์ที่ 28 สิงหาคม 2566
กรมทางหลวงชนบท ขยายถนนสาย พบ.1005 อําเภอบ้านแหลม จังหวัดเพชรบุรี เสร็จสมบูรณ์
รองรับการเจริญเติบโตของชุมชน ยกระดับการเดินทางระหว่างอําเภอให้มีประสิทธิภาพมากยิ่งขึ้น
กรมทางหลวงชนบท (ทช.) กระทรวงคมนาคม โดยแขวงทางหลวงชนบทเพชรบุรี ดําเนินโครงการก่อสร้างถนนทางหลวงชนบทสาย พบ.1005 แยก ทล.4 - บ้านแหลม อําเภอบ้านแหลม จังหวัดเพชรบุรี เสร็จสมบูรณ์ โดยขยายผิวจราจรแบบแอสฟัลท์ติกคอนกรีตกว้าง 6 เมตร พร้อมไหล่ทางกว้างข้างละ 1.5 เมตร ช่วง กม. ที่ 14+100 - 16+500 รวมระยะทาง 2.4 กิโลเมตร ใช้งบประมาณ 20.499 ล้านบาท ทั้งนี้ เพื่อช่วยรองรับการขยายตัวของชุมชน ทําให้ประชาชนสามารถสัญจรระหว่างอําเภอเมืองเพชรบุรีไปสู่อําเภอบ้านแหลมได้อย่างสะดวกรวดเร็วปลอดภัย ตลอดจนเป็นการอํานวยความสะดวกในการเดินทางไปยังสถานที่ราชการ สถานศึกษา หมู่บ้าน พื้นที่ทางการเกษตร ช่วยยกระดับคุณภาพชีวิตที่ดีให้กับประชาชนในพื้นที่และกระจายความเจริญไปสู่ภูมิภาค